b"\n_START_ARTICLE_\nMona (joc de cartes)\n_START_SECTION_\nNormes\n_START_PARAGRAPH_\nNo es poden mirar les cartes dels altres. Nom\xc3\xa9s es pot fer una parella a cada tirada, per evitar que la partida s'acabi molt aviat. Si les cartes estan en ordre, \xc3\xa9s imprescindible barrejar-les molt b\xc3\xa9 per evitar que surtin moltes parelles a la vegada. Sempre ha de comen\xc3\xa7ar el jugador de la dreta del que ha repartit les cartes.\n_START_SECTION_\nDin\xc3\xa0mica del joc\n_START_PARAGRAPH_\nPrimer es barregen totes les cartes. Despr\xc3\xa9s s'agafa una carta qualsevol o la n\xc2\xba 10, i s'amaga fins al final de la partida. A continuaci\xc3\xb3 es reparteixen entre tots els jugadors les cartes que queden. Quan ja s'han repartit totes les cartes, ja es pot comen\xc3\xa7ar el joc._NEWLINE_Seguidament s'han de trobar les parelles: dos sisos, dos asos... i s'han de posar en un munt a part. Quan tothom s'ha tret del damunt totes les parelles, comen\xc3\xa7a el jugador de la dreta del que ha repartit les cartes. Aquest ha d'agafar-li una carta al jugador de la seva dreta, mira si fa parella amb alguna de les seves cartes i, si fa parella, les treu. Despr\xc3\xa9s passa el torn al de la seva dreta. I aix\xc3\xad es continua, fins que un jugador nom\xc3\xa9s tingui la carta que no t\xc3\xa9 parella. Aquest \xc3\xa9s el qui perd."